**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Luua Metsanduskool |
| Õppekava nimetus: *(venekeelsetel kursustel nii eesti kui vene keeles)*: | **Metsakasvatuse alused** |
| Õppekavarühm: *(täiendus- koolituse standardi järgi)* | Metsandus |
| Õppekeel: | Eesti keel |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.*  **Sihtrühm:**  Koolitusele on oodatud erialase hariduseta või aegunud erialaste oskustega täiskasvanud, kes majandavad ja haldavad metsi või kellel on tööalane vajadus (nt saada tööle, omandada uusi või lisateadmisi, saada tunnistus).  Lisaks on oodatud isikud, kel on soov alustada metsamajandusliku ettevõtlusega või sooritada Metsandusspetsialist, tase 5, Metsur, tase 4 või Raietööline, tase 3 kutseeksam.  **Grupi suurus: 16 inimest**  ESF vahenditest rahastatavate koolituskohtade puhul on eelistatud osalejad, kellel puudub keskharidus või on aegunud oskustega tööealine isik või on isik vanuses 50+.  **Õppe alustamise nõuded:**  Vajalik eelnev praktiline kogemus metsakasvatustöödel. |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.*   1. Seostab puuliike ja kasvukohatüüpe erinevates puistu arenguklassides; 2. Kirjeldab metsa uuendamise ja uuenemise erinevusi; 3. Mõistab hooldusraiete vajadust ja seostab erinevaid hooldusmeetmeid puistu arengu ja bioloogilise eripäraga; 4. Selgitab erinevate raiete vajalikkust ja seostab uuendusraieid metsa uuendamisega; 5. Kasutab infoallikana kehtivaid metsanduslike õigusakte tööde planeerimisel, läbiviimisel. |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*  Luua Metsanduskooli „Metsakasvatuse“ õppekava, moodul nr 3 ja moodul nr 5 |
| **Põhjendus.** *Tuua põhjendus* *koolituse sihtrühma ja õpiväljundite valiku osas.*  Metsamajanduse valdkonna keskastme spetsialisti kutsestandardeid uuendati Metsanduse Kutsenõukogu töö käigus aastatel 2013–2014. Täna võime öelda, et valdkonnas töötab hulgaliselt aegunud oskustega isikuid, kelle oskused ja teadmised vajavad kaasajastamist.  OSKA raporti kohaselt jääb metsanduse valdkonnas keskastme spetsialistidel puudu üldistest metsanduslikest teadmistest ja puistu arengu erinevate alternatiivide arvestamisest erinevate majandamisvõtete korral.  Eelnevat arvesse võttes on koolituse eesmärgiks tõsta metsade majandamisega seotud täiskasvanute teadlikust nii metsade majandamisel kui ka teenuse osutamisel.  Uuringute järgi on metsanduses umbes pooltel töötajatest on kutseharidus, kuid paljud on piirdunud üldkesk- või madalama haridusega. (Eesti tööturg täna ja homme uuring, 2014). RMK-s töötamiseks on vajalik Raietööline, 3 tase või Metsur, 4 tase kutsetunnistus. Käesoleva kursuse läbimine suurendab oluliselt võimalust kutseeksam positiivselt sooritada.  Koolitus „ Metsakasvatuse alused“ on väga nõutud kursus ja tagasiside osalejatelt 100% positiivne. |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides: | **46** |
| Kontaktõppe maht akadeemilistes tundides: | **48** |
| sh auditoorse töö maht akadeemilistes tundides:  *(õpe loengu, seminari või muus koolis määratud vormis)* | **20** |
| sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*) | **26** |
| Koolitaja poolt tagasisidestatava iseseisva töö maht akadeemilistes tundides: | **0** |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.*  **Õppe sisu:**  Auditoorne õpe:   * Sissejuhatus * Erialased mõisted ja terminid; * Erialased õigusaktid. * Metsakasvatuslikud seosed * Metsade uuendamine * Puistu tekkeviisid;   Praktiline õpe:   * Metsauuenduse hooldamisvajadus ja selle määramise meetodid; hooldus – ja uuendusraiete simulatsioon, juhtumianalüüsid, praktilised harjutused metsas.     **Õppekeskkonna kirjeldus:**  Kaasaegne esitlustehnikaga klassiruum. Praktiline õpe toimub metsas erinevates puistutes. Õppevahendid on metsanduslikud tööriistad, transport praktika asukohta kooli või tellitud bussiga. |
| **Nõuded õppe lõpetamiseks, sh hindamismeetodid ja –kriteeriumid.** *Nõutud on vähemalt 70% kontakttundides osalemine. Kirjeldada,* ***kuidas hinnatakse******õpiväljundite saavutamist****.*  Osaletud on vähemalt 70% ulatuses tundides.  Hinnatakse juhtumülesande lahendamisel metsakasvatustööde planeerimist ( kirjalik või suuline vastamine)vastavalt metsakasvatuse ja metsauuenduse põhimõtetele ning tavadele. Hindamine on mitteeristav. |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.*  **Tenek Mäekivi -** litsentseeritud metsakorraldaja, pikaaegse kogemusega praktik erinevates metsahalduse ettevõtetes ning Luua MK metsakasvatuse õpetaja |

**Õppekava koostajad:**   
Kairit Reiman, koolituskeskuse juht

kairit.reiman@luua.ee

Tenek Mäekivi, Luua Metsanduskooli metsakasvatuse õpetaja, koolitaja

tenek.maekivi@luua.ee